Þægileg staða fyrir lokaumferðina hjá Íslandi Elvar Örn skoraði níu mörk í fyrri leiknum gegn Tyrklandi.vísir / getty Handbolti Íslenska karlalandsliðið í handbolta fær á morgun Tyrkland í heimsókn í Laugardalshöllina í lokaumferð í undankeppni fyrir EM 2020 . Íslenska liðinu mistókst að gulltryggja sætið í lokakeppni mótsins með sigri gegn Grikklandi í síðustu umferð undankeppninnar . Jöfnunarmark Arnórs Þórs Gunnarssonar á lokaandartökum leiksins þýðir hins vegar að jafntefli eða sigur fleytir Íslandi örugglega í lokakeppnina 11. skiptið í röð . Þá mun tap sem er með minna en 11 marka mun og 11 marka tap með lægri markatölu en 33 - 22 mun ekki koma að sök . Fyrri leikur liðanna sem fram fór ytra í lok október endaði með öruggum 33 - 22 sigri íslenska liðsins . Þá var Elvar Örn Jónsson markahæstur hjá Íslandi með níu mörk . Fyrir lokaumferðina trónir Norður-Makedónía á toppi riðilsins með sjö stig og hefur tryggt sér sæti í lokakeppinni . Ísland er svo í öðru sæti með sex stig og Tyrkland kemur þar á eftir með fjögur stig . Grikkland rekur svo lestina með þrjú stig og er úr leik .